Turinys
Rodyklė 🔎︎

# Rašybos ir gramatikos tikrinimas

Teksto atrankos arba viso dokumento rašybą ir gramatiką galima patikrinti rankiniu būdu.

Kad būtų galima tikrinti teksto rašybą ir gramatiką, turi būti įdiegti reikiami žodynai. Kai kurioms kalboms yra skirti trys skirtingi žodynai: rašybos tikrinimo, žodžių kėlybos ir tezauras. Kiekvienas žodynas gali būti taikomas tik vienai kalbai. Rašybos tikrinimo žodynus galima atsisiųsti ir įdiegti kaip plėtinius. Žr. plėtinių tinklalapį.

Rašybos tikrinimas pradedamas nuo esamos žymeklio vietos arba nuo pažymėto teksto pradžios.

1. Spustelėkite dokumente arba pažymėkite tekstą, kurį norite patikrinti.

2. Pasirinkite Priemonės → Rašyba.

3. Kai susiduriama su rašybos klaida, atsiveria Rašyba dialogo langas ir LibreOffice pasiūlo pataisymus.

4. Toliau galima atlikti vieną iš šių veiksmų:

   Jei norite priimti vieną iš siūlymų, pažymėkite siūlomą žodį ir spustelėkite Keisti.

   Pataisykite sakinį viršutiniame teksto langelyje ir tada spustelėkite Keisti.

   Jei norite įtraukti nežinomą žodį į naudotojo aprašytą žodyną, spustelėkite Pridėti į žodyną.

Susijusios temos

Automatinis rašybos tikrinimas

Rašybos dialogo langas

Žodžių kėlimas

Tezauras